open-index/open-wikipedia-markdown huggingface dataset:
Naughty Girl

**Naughty Girl** הוא שיר של הזמרת האמריקאית ביונסה נואלס מאלבום הסולו הבכורה שלה Dangerously in Love. השיר יצא כסינגל הרביעי מן האלבום ב-14 במרץ 2004. השיר הופק על ידי ביונסה נואלס וסקוט סטורץ' ואף נכתב על ידם יחד עם רוברט וולר, אנג'לה ביינס, פיט בלות, ג'ורג'יו מורדון ודונה סאמר. מבחינה מוזיקלית השיר מסוג R&B ודיסקו עם השפעות מהמוזיקה הערבית, הדאנסהול והרגאיי. השיר מכיל מילים המתייחסות לחגיגה של תשוקה מינית וכיבוש, שהוביל לרצון לסטוץ של לילה אחד.

Naughty Girl התקבל בביקורות חיוביות על ידי מבקרי מוזיקה, ששיבחו את שירה האסרטיבי של ביונסה ואת האווירה החושנית של השיר. עם זאת, השיר קיבל דעות מקוטבות על הדרך בה ביונסה תיאה ילדה רעה. השיר הגיע לשיאו כאשר התמקם במקום השלישי במצעד הבילבורד הוט 100 של ארצות הברית, ואף, היה השיר הרביעי במספר מהאלבום שנכנס לטופ 5 של המצעד ברציפות. הסינגל הגיע לטופ 10 בניו זילנד, אוסטרליה, הולנד ובריטניה. כמו כן, השיר הגיע למעמד זהב בארצות הברית, אוסטרליה וניו זילנד.

הווידאו קליפ של השיר צולם בהשראת הריקודים של סיד צ'ריס ופרד אסטר בסרט הקומדיה המוזיקלית Band Wagon אשר יצר בשנת 1953. בקליפ נראית ביונסה רוקדת ומפתה את זמר ה-R&B אשר ומוצגת כילדה רעה. קליפ השיר הועמד לארבעה פרסים בטקס הווידאו קליפים של MTV לשנת 2004, מתוכם זכה בפרס אחד ל"קליפ הנשי הטוב ביותר". שיר זה נכלל ברשימת השירים שביונסה מבצעת במסעות ההופעות העולמי שלה.

## מיקומי שיא

## קישורים חיצוניים

## הערות שוליים

קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שנכתבו על ידי סקוט סטורץ'
קטגוריה:שירים על מיניות
קטגוריה:וידאו קליפים שבוימו על ידי ג'ייק נאוה
קטגוריה:זוכי פרס הווידאו קליפים של MTV לקליפ הטוב ביותר של אישה
קטגוריה:שירי פלטינה משולשת באוסטרליה
קטגוריה:סינגלים בהוצאת קולומביה רקורדס
זאלקה פירטל

**זַאלקָה פִירטֶל** (בגרמנית: **Salka Viertel**;  15 ביוני 1889 – 20 באוקטובר 1978) הייתה שחקנית ומחזאית יהודייה-אוסטרית. אחותם של הפסנתרן והמלחין אדוארד שטוירמן והכדורגלן זיגמונט שטוירמן.

## חייה
פירטל נולדה בסמביר שבגליציה, אוסטריה (כיום באוקראינה) בשם **סלומאה שטוֹיֶרמן**, למשפחה יהודית רבת השפעה. אביה, יוזף שטוירמן, היה ראש העיר היהודי הראשון בהיסטוריה של סמביר, ואמהּ אַוּגוסטה ניהלה מספר ארגונים יהודים. את הופעת הבכורה שלה על הבמות ערכה שטוירמן בתיאטרון ברטיסלאבה, וב-1911 שהתה לצידו של מקס ריינהרדט במספר הפקות בברלין. ב-1913, עברה שטוירמן לווינה, שם גם פגשה את בעלה לעתיד, ברתולד פירטל . ב-1918 נישאו השניים והולידו שלושה ילדים: הנס, פיטר  ותומאס.

ב-1928 עברה המשפחה לארצות הברית למשך ארבע שנים, על מנת לרכוש ניסיון מקצועי בקולנוע, אך לאחר עליית הנאצים לשלטון החליטו בני הזוג להישאר בארצות הברית ולא לחזור לאירופה. ב-1933 הוחתמה פירטל על ידי חברת מטרו גולדווין מאייר על הסכם העסקה, והשתתפה בכתיבתם של מספר סרטים בכיכובה של גרטה גרבו. ביתם של בני הזוג בסנטה מוניקה הפך במהרה למקום מפגשם של אנשי הבוהמה שהיגרו מאירופה, והיה ידוע במסיבות התה שנערכו בימי ראשון. בין האורחים הקבועים במסיבות היו סרגיי אייזנשטיין, צ'ארלי צ'פלין, ארנולד שנברג, תומאס מאן, הנס אייזלר, כריסטופר אישרווד וברטולט ברכט.

בזמן מלחמת העולם השנייה הייתה פירטל פעילה במאבק נגד הנאציזם. היא הייתה מעורבת בהקמתה של "קרן הקולנוע האירופית", שקשרה חוזי משא ומתן עם האולפנים הגדולים בהוליווד. בעזרת חוזים אלו הצליחו להימלט מאירופה אנשי רוח רבים דוגמת היינריך מאן ולאונהרד פרנק. בעקבות זיכרונותיה מאותה תקופה כתבה פירטל את הספר *The Kindness of Strangers* (1969).

ב-1947 התגרשה פירטל מבעלה, ועם תחילתה של המלחמה הקרה ועידן המקארתיזם נחשדה בהיותה קומוניסטית ונמנע ממנה להמשיך לעבוד בהוליווד. היא נפטרה ב-20 באוקטובר 1978 בשווייץ.

## סרטיה כתסריטאית
* "המלכה כריסטינה" (1933)
* "הצעיף הצבעוני" (1934)
* "אנה קארנינה" (1935)
* "כיבוש" (1937)
* "אישה דו פרצופית" (1941)

## לקריאה נוספת

*Salka Viertel, *The Kindness of Strangers*, New York: Holt, Rinehart and Winston, 1969, 
*Katharina Prager, *"Ich bin nicht gone Hollywood!" Salka Viertel – Ein Leben in Theater und Film*, Braumüller Verlag, 2007, 
* Donna Rifkind, *The Sun and Her Stars: Salka Viertel and Hitler’s Exiles in the Golden Age of Hollywood*,New York: Other Press, 2020, 


## קישורים חיצוניים

* 
* 

קטגוריה:תסריטאי קולנוע יהודים
קטגוריה:תסריטאיות קולנוע יהודיות אמריקאיות
קטגוריה:מהגרות מאוסטריה לארצות הברית
קטגוריה:אמריקאים ממוצא יהודי-אוסטרי
קטגוריה:יהודים גליציאנים
קטגוריה:ביסקסואליות אמריקאיות
קטגוריה:להט"בים אוסטרים
קטגוריה:להט"בים יהודים
קטגוריה:ילידות 1889
קטגוריה:נפטרות ב-1978
CSV

**CSV** (ראשי תיבות של **Comma-separated values**) הוא צורה לשמירת טבלאות בטקסט פשוט. בפורמט זה כל רשומה מופרדת באמצעות שבירת שורה וכל רשומה מורכבת משדות המופרדים באמצעות תו מוגדר, כאשר בדרך כלל נעשה שימוש בפסיק או בטאב (פורמט זה נקרא tsv).

פורמט csv נמצא בשימוש נרחב ונתמך על ידי תוכנות רבות ובהן תוכנות גיליון אלקטרוני, בסיסי נתונים ותוכנות מדעיות. בשפות תכנות שונות, כדוגמת R, פייתון, Ruby ו-PHP קיימת תמיכה בספרייה הסטנדרטית המאפשרת לקרוא ולכתוב קובצי csv בקלות. הודות לפשטותו ולתמיכה הרבה בו בתוכנות מגוונות, ובשל מגבלות של פורמטים מסחריים שנתמכים רק בתוכנות מסוימות, משתמשים ב-csv לעיתים כדי להעביר מידע מתוכנה אחת לאחרת.

לא קיים סטנדרט אחיד ל-csv, אך  מגדיר את השימוש הנפוץ ב-csv:
* שבירת שורה נעשית בצורת CR/LF כאשר שבירת שורה היא אופציונלית בשורה האחרונה
* השורה הראשונה עשויה להיות כותרת. אין דרך לקבוע האם השורה הראשונה משמשת ככותרת או כרשומת נתונים.
* כל רשומה צריכה להכיל מספר זהה של שדות
* כל שדה ניתן לעטוף במירכאות כפולות
* שדה המכיל תו שמור (מירכאות, פסיק, שבירת שורה) חובה לעטוף במירכאות
* כאשר יש בתוכן השדה מירכאות, חובה להכפילן
רוב הצרכנים שיודעים לקלוט ולעבד CSV מוכנים לקבל סטיות מהתקן המקורי: כך למשל, אף על פי שהתקן מגדיר שבירת שורה כ-CR/LF, בדרך כלל ניתן להשתמש ב-LF בלבד (שבירת שורה סטנדרטית במערכת הפעלה UNIX ונגזרותיה, ובפרט לינוקס), ובחלקם גם CR בלבד (תקן שבירת שורה בגרסאות מסוימות של מערכת ההפעלה של מחשב מקינטוש).

חלקם מוותרים על הדרישה הקשיחה למספר שדות שווה, ומסתפקים בדרישה צנועה יותר: באף רשומה אין יותר שדות ממספרם ברשומה הראשונה (בדרך כלל שורת הכותרות).

קיימים מספר תקנים דומים נוספים, כשההבדל העיקרי הוא התו שמשמש להפרדה. בסביבה בה פסיק משמש "נקודה עשרונית", כמו גרמניה, משתמשים גם בתקן "dmv", שזהה בעיקרון ל-CSV, אך מחליף את הפסיק בנקודה ופסיק, כלומר התו `''';'''`, כדי לשחרר את הפסיק לשימוש בשדות מספריים, בלי צורך להקיף במירכאות כל מספר כזה.

## דוגמה
ניתן לייצג באמצעות קטע CSV טבלה כמו בדוגמה הבאה:
 שנה,יצרן,מכונית
 1960,אוטוקרס,סוסיתא
 1997,פורד,E350
תוצאה:

## ראו גם
*ערכים מופרדים בטאבים

## קישורים חיצוניים

קטגוריה:פורמטי קבצים
מועדון ספורט א-דוחייל

250px|ממוזער|שמאל|סמל מועדון הכדורגל ההיסטורי "לחוויאה"
**נאדי א-דוחייל א-ריאדי** (בערבית: **نَادِي الدُّحَيْل الرِّيَاضِيّ**; תעתיק מדויק: נַאדִי אלדֻּחַיְל אלרִּיַאצִ'י) הוא מועדון כדורגל קטרי מהעיר דוחה המשחק בליגת העל הקטרית. המועדון מקיים את משחקיו הביתיים באצטדיון עבדאללה בן חליפה המכיל 12,000 מקומות.

## היסטוריה
המועדון נוסד כ"אל-שורטה דוחה" ובשנת  שינה את שמו ל"לחוויאה". לאחר שהצליח להעמיד את התקציב הגבוה ביותר בקטר, הצטרף לליגת המשנה בקטר וכעבור עונה אחת העפיל לליגת העל. כבר בעונת הבכורה של המועדון בליגה, זכה באליפות הראשונה בתולדותיו.

ב-7 במרץ 2012 המועדון קיים את המשחק הראשון שלו במסגרת אסיאתית נגד אל-אהלי, בו ניצחה לחוויאה 0–1 משער של נאם טאה-היי. מאז שהמועדון עלה לליגת העל, הוא זכה בכל העונות באליפות פרט לשתי עונות (בסך הכל זכה המועדון בארבע אליפויות).

בשנת 2017 התאחד המועדון עם מועדון הספורט אל-ג'ייש והוקם מועדון הספורט "א-דוחייל", ששימר את כל המאפיינים של "לחוויאה".

## קישורים חיצוניים

*

*
קטגוריה:דוחה: מועדוני כדורגל
קטגוריה:קבוצות כדורגל קטריות
קטגוריה:קבוצות כדורגל שהוקמו ב-2017
מרכז סליקה בנקאי

ממוזער|שמאל|230px|הסמליל הקודם של מס"ב
**מרכז סליקה בנקאי בע"מ** (מס"ב) מפעילה את התשתית הלאומית להעברות תשלומים במשק הישראלי. מס"ב מובילה את תחום התשלומים והסליקה בישראל ומפעילה מערכות מתקדמות להעברת תשלומים עבור עשרות אלפי ארגונים, גופים פיננסיים ומוסדות ממשלתיים בישראל.

נפח הפעילות במס"ב וייחודיות שירותיה הופכים אותה לציר מרכזי בפעילות הפיננסית בישראל. בשנת 2019 החלה מס"ב בהפעלת תשתית להעברות תשלומים מיידיות מחשבון לחשבון ומאפליקציה לאפליקציה.

## תחומי פעילות
* העברה ממוכנת של תשלומים מחשבון לחשבון, כגון תשלומי שכר, ספקים, ופנסיה. התשלומים מועברים מחשבון הבנק של הארגון ישירות לחשבונות הבנק של העובדים והספקים.
* תשתית להעברת תשלומים מידיים בין חשבונות ובין אפליקציות תשלומים.
* גביית חיובים על פי הרשאה מחשבונות הבנק של לקוחות לחשבון הבנק של ספק שירות (כגון: חשמל, ארנונה, שכר לימוד וכו').
* העברת מידע על תשלומים, גישה למאגרי מידע (כגון: חיסכון לכל ילד, רשות האוכלוסין במשרד הפנים ועוד).

## היסטוריה
החברה פועלות משנת 1982 בבעלות הבנקים לאומי, פועלים, דיסקונט, מזרחי-טפחות והבינלאומי. מנכ"ל החברה הראשון, בשלושים שנותיה הראשונות היה גדעון מילויצקי. החל משנת 2014 ועד שנת 2021 ניהל את החברה משה וולף. בשנת 2021 הופרדו מס"ב ושב"א, ואודליה משה אוסטרובסקי מונתה למנכ"לית מס"ב. החל משנת 2024 אופיר קדוש מכהן כמנכ"ל החברה.

## ראו גם
* מערכת זה"ב

## קישורים חיצוניים

* 

## הערות שוליים

קטגוריה:בנקאות בישראל
קטגוריה:חברות שירותי מחשוב ישראליות
קטגוריה:סליקה
קטגוריה:ישראל: חברות שהוקמו ב-1982
גביע דייוויס 2007

**[[גביע דייוויס]] 2007** הייתה התחרות ה-96 במניין מאז ייסוד התחרות.

לתחרות נרשמו 123 נבחרות. התחרות נערכה בחסות חברת BNP פריבה.

מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (בית אירופה/אפריקה, בית אמריקה ובית אסיה/אוקיאניה). הבתים האזוריים חולקו לתת-הבית העליון ו-3 תתי-הבית התחתונים תוך הסדרת העברות בינם. הקבוצות החזקות של הבתים האזוריים (4 מבית אירופה/אפריקה, 2 מבית אמריקה ו-2 מבית אסיה/אוקיאניה) קיבלו זכות להתמודד נגד 8 קבוצות של הבית העליון על העלייה לבית העליון.

המשחק על התואר התקיים בין נבחרת רוסיה לבין נבחרת ארצות הברית. הוא הסתיים עם התוצאה 1:4 לטובת ארצות הברית. בכך הם זכו בגביע בפעם ה-32.

## משחקי הבית העליון

### משחק הגמר

### העברות לקראת משחקי 2008
בעקבות המשחקים בין 8 נבחרות שהפסידו בשלב המוקדמות של הבית העליון לבין הקבוצות שעלו מהבתים האזוריים:

* אוסטריה, צ'כיה ורומניה נותרו בבית העליון
* בריטניה, ישראל, פרו, סרביה וקוריאה הדרומית עלו לבית העליון
* אוסטרליה, בלארוס, צ'ילה, קרואטיה ושווייץ ירדו לבתים האזוריים

## ישראל בגביע דייוויס
בתחרות שנת 2007, נבחרת ישראל שיחקה בבית אירופה-1. במשחקה הראשון היא שובצה נגד נבחרת לוקסמבורג.

בעקבות הניצחון נבחרת ישראל עלתה למשחק נגד איטליה.

בעקבות ניצחון זה נבחרת ישראל עלתה למשחק עליה לבית העליון נגד נבחרת צ'ילה.

בעקבות ניצחון זה בתחרות שנת 2008 נבחרת ישראל שיחקה בבית העליון.

## קישורים חיצוניים

* אתר התחרות

קטגוריה:תחרויות טניס ב-2007
2007
2007
2007
2007
2007
2007
2007
2007
2007
2007
2007
2007
2007
2007
חשמונאי לבוב

**חשמונאי לבוב** היה מועדון ספורט יהודי מוביל במחצית הראשונה של המאה ה-20, מהעיר לבוב (אז בפולין; כיום באוקראינה). שמה של הקבוצה לקוח משמם של החשמונאים, שהיו שושלת מלוכה יהודית ששלטה בארץ ישראל במאה ה-2 לפנה"ס עד המאה הראשונה לפנה"ס.

## היסטוריה
חשמונאי לבוב הוקמה ב-1908, והייתה למועדון הספורט הראשון שהיה מיועד ליהודים בלבד. כעבור זמן מועט הפכה חשמונאי לאחד האיגודים היהודים הגדולים בפולין ואף באירופה. המועדון כלל ספורטאים ממספר תחומים: מרוצי אופניים, שחייה, אגרוף, סקי ועוד, אך הקבוצה הבולטת ביותר של המועדון הייתה קבוצת הכדורגל. 

עם הקמת הליגה הפולנית ב-1927, הצטרפה חשמונאי אליה והייתה לקבוצה היהודית היחידה בה. בנוסף, היא הייתה אחת מארבע קבוצות ליגה שייצגו את לבוב. בסיום העונה הראשונה בליגה, סיימה חשמונאי במקום ה-11 מתוך 14. באותה עונה כיכב בקבוצה החלוץ זיגמונט שטוירמן, שסיים עם 24 שערים ב-23 משחקים (מתוכם שבעה נכבשו בבעיטות חופשיות). בסוף העונה הבאה דורגה חשמונאי רק במקום ה-13 וירדה לליגה השנייה, למרות 17 השערים שכבש שטוירמן.

בנוסף הייתה הקבוצה ידועה בזכות שחקני טניס השולחן הטובים ששיחקו אצלה. ב-1933 זכתה קבוצת הטניס באליפות פולין, כשהבולטים מביניהם היו אלויזי ארליך, סימון פוהורילס, הלל פוהורילס וולדיסלב לוונהרץ שזכו במדליית ארד באליפות העולם שנערכה בלונדון בשנת 1935 בטורניר הקבוצתי. ארליך זכה במדליית כסף ביחידים בשלוש אליפויות עולם בין השנים 1936 ל-1939, ומאוחר יותר שרד את השואה ועבר להתגורר בצרפת. טניסאי מוביל נוסף היה לאופולד וייס, שכמו ארליך, גם הוא היה מהספורטאים המעטים ששרדו את השואה.

באתלטיקה קלה בלטה בלה הורנשטיין - אלופת המכביה השנייה (1935) ואלופת פולין (1937) בריצת 800 מטר ובריצת שדה.

עם פלישתן של גרמניה הנאצית וברית המועצות לפולין בסוף שנת 1939, פורקה חשמונאי לבוב, ורבים מספורטאיה נרצחו במהלך השואה.


Hasmonea Lwow.jpg|שחקני הקבוצה, 1919
Hasmonea Lwów.jpg|שחקני הקבוצה, 1933

Stadion ŻKS Hasmonea we Lwowie.jpg|



## קישורים חיצוניים

## הערות שוליים

קטגוריה:קבוצות כדורגל פולניות
קטגוריה:יהדות פולין
קטגוריה:קבוצות כדורגל שהתפרקו
קטגוריה:קבוצות כדורגל שהוקמו ב-1908
קטגוריה:מועדוני ספורט יהודים
קטגוריה:אגודות ספורט
קטגוריה:יהדות לבוב
המכון לפריון העבודה והייצור

**המכון לפריון העבודה והייצור** הוקם בשנת 1951, על פי החלטת ממשלה מ-1950, בהתאם להסכם בין נציגים של משרד העבודה, משרד התעשייה והמסחר,  ההסתדרות  הכללית,  התאחדות בעלי התעשייה ואגודת האינג'ינרים והארכיטקטים בישראל. תפקידיו של המכון היו לפעול למען הגברת פריון העבודה, שיפור המוצרים, מניעת בזבוז, שכלול ההספקה וייעול השימוש בכלים ומכשירים. במשך שנים פעל המכון בבית הדר.

המכון כלל מדורים שונים, בהם:
*המדור למשק חקלאי, שבאמצע שנות ה-60 עבר למכון להנדסה חקלאית של משרד החקלאות
*מדור לשאלות ותשובות עבור מפעלים בינוניים וקטנים
*מדור בנייה
*מדור ליעול משרדי
*מדור המחשה שהכין סרטים
*המרכז הישראלי לניהול

בשנת 1984 תיאר שר העבודה והרווחה, משה קצב את פעילות המכון:
:"פעילות המכון בשנים 1981-1983 התרכזה בקידום התעסוקה באזורי פיתוח ובסיוע לעשרות מפעלי תעשייה בשילוב תהליכי ייצור מתוחכמים, במגמה לחזק את כושר הייצור והייצוא, לקדם את הייצוא, לקדם קליטת אקדמאים במקצועות מתאימים לצורכי ייצוא, להפעיל חוגי איכות בתעשייה ושיטות למדידת עבודה ולהצמדת השכר לתפוקה המתאימה, לקדם את השימוש במיקרו-אלקטרוניקה וברובוטיקה. בתהליכי ייצוא המכון פועל לשיפור הניהול, וכן הוא מסייע למאות עסקים זעירים בנושאים של תכנון ייצור, שיפור שיטות עבודה והעלאת איכות המוצרים. במשך שלוש השנים האחרונות הדריכה מערכת ההדרכה של המכון והכשירה מעל ל-50000 לומדים. השנה לומדים במכון 24000 איש. מערכת ההדרכה של המכון מקיימת קורסים שונים להסבה מקצועית בנושאים הדרושים למשק, עוסקת בשיפור מערכת יחסי העבודה בתחום מערכת המחקר של המיכון וכן היא עוסקת בשורה ארוכה של מחקרים ועבודות, שיש להם השלכות לאומיות כלכליות וחברתיות."

בסוף שנות ה-80 בסביבות 11% מתקציב המכון הגיע מתקציב המדינה והשאר הגיע מהכנסות מפעילות, בעיקר מקורסים שניהל.

המכון הוציא לאור את כתב העת "המפעל" והיה שותף בחלוקת פרס קפלן. כן קיים המכון את שבוע פריון הייצור.

בשנת 1998 הופרט המכון ונמכר לחברת פילת.

## קישורים חיצוניים
* 

## הערות שוליים

קטגוריה:ישראל: חברות ממשלתיות שהופרטו
קטגוריה:ישראל: חקלאות
קטגוריה:ישראל: כלכלה
קטגוריה:ישראל: תעסוקה
קטגוריה:ישראל: תעשייה
גביע דייוויס 2008

**[[גביע דייוויס]] 2008** הייתה התחרות ה-97 במניין מאז ייסוד התחרות.

לתחרות נרשמו מעל ל-100 נבחרות. התחרות נערכה בחסות חברת BNP פריבה.

מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (בית אירופה, בית אמריקה ובית המזרח). הבתים האזוריים חולקו לתת-הבית העליון ו-3 תתי-הבית התחתונים תוך הסדרת העברות בינם. הקבוצות החזקות של הבתים האזוריים (4 מבית אירופה, 2 מבית אמריקה ו-2 מבית המזרח) קיבלו זכות להתמודד נגד 8 קבוצות של הבית העליון על העלייה לבית העליון.

מחזיקת הגביע נבחרת ארצות הברית הודחה בשלב חצי הגמר. המשחק על התואר התקיים בין נבחרת ספרד לבין נבחרת ארגנטינה במאר דל פלאטה. הוא הסתיים עם התוצאה 1:3 לטובת ספרד. בכך הם זכו בגביע בפעם השלישית.

## משחקי הבית העליון

### משחק הגמר

### העברות לקראת משחקי 2009
בעקבות המשחקים בין 8 נבחרות שהפסידו בשלב המוקדמות של הבית העליון לבין הקבוצות שעלו מהבתים האזוריים:

* אוסטריה, ישראל, רומניה וסרביה נותרו בבית העליון
* צ'ילה, קרואטיה, הולנד ושווייץ עלו לבית העליון
* בלגיה, בריטניה, פרו וקוריאה הדרומית ירדו לבתים האזוריים

## ישראל בגביע דייוויס
בתחרות שנת 2009, נבחרת ישראל שיחקה בבית העליון. במשחקה הראשון היא שובצה נגד נבחרת שוודיה.

לאחר ההפסד, נבחרת ישראל נפגשה עם נבחרת פרו על הישרדות בבית העליון.

בעקבות הניצחון, נבחרת ישראל נותרה בבית העליון גם במשחקי 2009.

## קישורים חיצוניים

* אתר התחרות

קטגוריה:תחרויות טניס ב-2008
2008
2008
2008
2008
2008
2008
2008
2008
2008
2008
א-סד (כדורגל)

**נַאדִי א-סַּד א-רִּיַאדִי** (בערבית: **نادي السد الرياضي** – מועדון הספורט א-סד; תעתיק מדויק: **נאדי אלסד אלריאצ'י**) הוא מועדון כדורגל קטרי מהעיר דוחה המשחק בליגת העל הקטרית. המועדון מקיים את משחקיו הביתיים באצטדיון ג'אסם בן חמד, המכיל 12,946 מקומות. זהו המועדון הגדול ביותר בקטר, ולזכותו 18 אליפויות ו-19 גביעים.

## היסטוריה
המועדון נוסד ב-21 באוקטובר 1969 על ידי קבוצת תלמידים שסיימו לימודי כדורגל. בשנת  זכה המועדון באליפות הראשונה שלו, 3 שנים לאחר מכן זכה בגביע הראשון שלו. בשנת  הפך למועדון הערבי הראשון שזוכה בליגת האלופות האסיאתית, וב-2011 זכה המועדון שנית בטורניר בינלאומי זה.

## שחקנים מפורסמים בעבר ובהווה
* נדיר בלחאדג'
* מאורו סראטה
* קלאודיניו
* גראפיטה
* עבדי פלה
* ג'ון אוטאקה
* צ'אבי
* ראול
* גבי

## קישורים חיצוניים

*

*
קטגוריה:דוחה: מועדוני כדורגל
קטגוריה:קבוצות כדורגל קטריות
קטגוריה:קבוצות כדורגל שהוקמו ב-1969
בודו אילגנר

**בודו אילגנר** (בגרמנית: **Bodo Illgner**; נולד ב-7 באפריל 1967) הוא כדורגלן עבר גרמני אשר שיחק כשוער.

במהלך הקריירה המקצוענית שלו, אילגנר שיחק עבור המועדונים פ.צ. קלן וריאל מדריד, והיה שותף לזכייתה של הנבחרת הגרמנית במונדיאל 1990, במהלכו נהיה לשוער הראשון אי פעם ששומר על שער נקי בגמר המונדיאל. היה ידוע בהתמחותו במצבי אחד על אחד ובלימת הגבהות לעומק הרחבה.

## קריירת מועדונים
אילגנר נולד בעיר קובלנץ, וגדל במחלקת הנוער של מועדון פ.צ. קלן. הוא ערך את הופעת הבכורה שלו בבונדסליגה עבור מועדונו, ב-22 בפברואר 1986, עוד לפני שמלאו לו 19 שנים, במשחק החוץ מול באיירן מינכן, בו הפסידה קלן 3-1. מעונת 1987–1988 והלאה, אילגנר ירש באופן חד מוחלט את מקומו כשוער הראשון של הקבוצה מהראלד שומאכר, ואף זכה בתואר "השוער הטוב באירופה" בשנת 1991.

ב-30 באוגוסט 1996, אחרי שכבר התחיל את עונתו ה-11 בקלן, אילגנר חתם במועדון הפאר הספרדי ריאל מדריד. בעונתו הראשונה במדריד, שיחק 40 משחקי לה ליגה וזכה יחד עם קבוצתו באליפות ספרד. בעונה שלאחר מכן, הוא איבד את מקומו לטובת השוער הספרדי סנטיאגו קניזארס, אך בכל זאת חזר להרכב הקבוצה במשחק גמר ליגת האלופות באותה העונה, בו ריאל ניצחה 1-0 את יובנטוס האיטלקית.

בעונת 1999–2000, אילגנר הוריש את מקומו בהרכב רשמית לשוער הספרדי העולה איקר קסיאס בן ה-18, ולאחר מכן פרש ממשחק פעיל. לאחר פרישתו שימש כפרשן כדורגל עבור ערוצי טלוויזיה שונים. ב-13 באפריל 2013, אילגנר זכה להיכלל בתואר המכובד שהעניק עיתון המארקה הספרדי, כשנבחר לשוער בסגל 11 השחקנים הזרים בטובים ביותר ששיחקו בריאל מדריד.

## קריירה בינלאומית
ב-23 בספטמבר 1987, אילגנר ערך את הופעת הבכורה שלו עבור נבחרת מערב גרמניה, במשחק ידידות מול דנמרק, בו ניצחה נבחרתו 1-0 בבית. במהלך טורניר יורו 1988, אילגנר שימש כמחליפו של איקה אימל בנבחרת המערב גרמנית.

במונדיאל 1990, הוא כבר היה שוערה הראשון של נבחרתו. במהלך הטורניר, אילגנר סייע למערב גרמניה להעפיל לגמר המונדיאל, לאחר שעצר את בעיטתו של סטיוארט פירס במהלך דו-קרב בעיטות העונשין מול נבחרת אנגליה במסגרת חצי הגמר. במשחק הגמר, הוא שמר על שער נקי, בניצחון 1-0 מול ארגנטינה.

סך הכל, אילגנר שיחק עבור מולדתו 54 פעמים, ופרש באופן מפתיע אחרי ההפסד של גרמניה ברבע גמר מונדיאל 1994 מול בולגריה בגיל 27 בלבד.

## תארים
### מועדונים
;קלן
* גביע אופ"א, סגנות (1): 1985–1986
* הגביע הגרמני, סגנות (1): 1990–1991

;ריאל מדריד
* ליגת האלופות (2): 1997–1998, 1999–2000
* לה ליגה (2): 1996–1997, 2000–2001
* הגביע הביניבשתי (1): 1998
* הסופר קאפ הספרדי (1): 1997

### לאומיים
* מונדיאל (1): מונדיאל 1990
* אליפות אירופה בכדורגל, סגנות (1): יורו 1992
* אליפות אירופה עד גיל 16 (1): 1984

### תארים אישיים
* שוער השנה בגרמניה (4): 1989, 1990, 1991, 1992
* שוער השנה באירופה (1): 1991

## קישורים חיצוניים

קטגוריה:כדורגלנים גרמנים
קטגוריה:שוערי כדורגל גרמנים
קטגוריה:כדורגלני פ.צ. קלן
קטגוריה:כדורגלני ריאל מדריד
קטגוריה:כדורגלני נבחרת גרמניה המערבית
קטגוריה:כדורגלני נבחרת גרמניה
קטגוריה:קובלנץ: כדורגלנים
קטגוריה:כדורגלני יורו 1988
קטגוריה:כדורגלני מונדיאל 1990
קטגוריה:כדורגלני יורו 1992
קטגוריה:כדורגלני מונדיאל 1994
קטגוריה:גרמנים שנולדו ב-1967
ג'בארי פארקר

**ג'בארי עלי פארקר** (באנגלית: **Jabari Ali Parker**; נולד ב-15 במרץ 1995 בשיקגו, ארצות הברית) הוא כדורסלן אמריקאי המשחק בעמדות הסמול פורוורד והפאוור פורוורד, בקבוצת פרטיזן בלגרד מהליגה האדריאטית והיורוליג.

## קריירה כשחקן
### מילווקי באקס
ב-17 באפריל 2014 הכריז פארקר על התמודדותו בדראפט ה-NBA 2014 בראיון בלעדי בספורטס אילוסטרייטד. ב-26 ביוני נבחר פארקר במקום השני על ידי קבוצת מילווקי באקס. ב-29 באוקטובר ערך את משחק הבכורה שלו במשחק נגד קבוצת שארלוט הורנטס. הוא שיחק 37 דקות, קלע 8 נקודות, ליקט 4 ריבאונדים, חטיפה אחת ואסיסט אחד במשחק, שהסתיים בהפסד קבוצתו 106 - 108 לאחר הארכה. ב-19 בנובמבר הוא קבע שיא קריירה בליגה כשקלע 23 נקודות בניצחון קבוצתו על ברוקלין נטס לאחר שלוש הארכות. הוא נבחר לרוקי חודש אוקטובר/נובמבר של המזרח. ב-15 בדצמבר 2014 נפצע פארקר וסיים את העונה. ב-29 בפברואר 2016 שיפר את שיאו האישי כשקלע 36 נקודות במשחק מול יוסטון רוקטס.

### שיקגו בולס
לקראת עונת  חתם על חוזה לשנתיים בשיקגו בולס, עבור כ-40 מיליון דולר.

### וושינגטון ויזארדס
ב-6 בפברואר 2019 הועבר בטרייד לוושינגטון ויזארדס, יחד עם בובי פורטיס, בתמורה לאוטו פורטר.

### אטלנטה הוקס
ביולי 2019 חתם פארקר על חוזה באטלנטה הוקס.

### סקרמנטו קינגס
בפברואר 2020 הועבר יחד עם אלכס לן בטרייד לסקרמנטו קינגס, בתמורה לדוויין דדמון. במרץ 2021 שוחרר על ידי הקינגס.

### בוסטון סלטיקס
באפריל 2021 חתם על חוזה לעונה וחצי בבוסטון סלטיקס כשחקן חופשי. באוקטובר 2021 שוחרר מבוסטון, ומיד חתם בה על חוזה חדש. בינואר 2022 שוחרר שוב ולאחר מכן לא חזר לשחק בקבוצה.

### ברצלונה
ב-7 באוגוסט 2023 עזב פארקר את ה-NBA לראשונה בקריירה שלו וחתם בברצלונה מהיורוליג כמחליף לניקולה מירוטיץ' שעבר לארמאני מילאנו.

## סטטיסטיקות הקריירה
### בליגת ה-NCAA

### בעונה הסדירה של ה-NBA

### בפלייאוף ה-NBA

## קישורים חיצוניים

* 

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת דיוק
קטגוריה:כדורסלני מילווקי באקס
קטגוריה:כדורסלני שיקגו בולס
קטגוריה:כדורסלני וושינגטון ויזארדס
קטגוריה:כדורסלני אטלנטה הוקס
קטגוריה:כדורסלני סקרמנטו קינגס
קטגוריה:כדורסלני בוסטון סלטיקס
קטגוריה:כדורסלני ברצלונה
קטגוריה:בחירות דראפט של מילווקי באקס
קטגוריה:שיקגו: כדורסלנים
קטגוריה:אמריקאים שנולדו ב-1995
Déjà Vu (שיר של ביונסה)

**Déjà Vu** (בעברית: **דז'ה וו**) הוא שיר של הזמרת האמריקנית ביונסה בהשתתפות הראפר ג'יי זי מאלבומה השני B'Day. השיר יצא כסינגל ראשון מן האלבום בתאריך 24 ביוני 2006. השיר הופק על ידי רודני ג'רקינס וביונסה ונכתב אף על ידם יחד עם דלישה תומאס, מקבה, קלי ניקול מחיר, שון קרטר. זהו שיר מסוג R&B, אשר משלב אלמנטים של פאנק ומוזיקת סול משנות ה-70. השיר מתאר אישה שנזכרת אל מאהב בעבר.

השיר קיבל ביקורות מעורבות. מבקרים רבים ציינו את הדמיון של "Déjà Vu" עם השיר "Crazy in Love" של הזמרת שיצא ב-2003. עם זאת, מבקרים שבחו את האסרטיביות והחושניות בדרך בה ביונסה שרה את השיר ואף, השוו את קולה לזה של טינה טרנר בסוף שנות ה-80. גרסת הרמיקס של השיר זיכתה את ביונסה במועמדות לפרס גראמי, ואף זכה לשיר הטוב ביותר בטקס פרסי MOBO לשנת 2006.

"Déjà Vu" הגיע לשיא של מספר ארבע המצעד הבילבורד הוט 100. השיר הגיע למעמד זהב בארצות הברית, ולמעמד כסף בבריטניה ואף, הגיע למקום הראשון במצעד הבריטי. נוסף על כך, השיר הגיע לטופ 20 באירופה. קליפ השיר בוים על ידי סופי מולר.

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שהופקו על ידי ביונסה
קטגוריה:וידאו קליפים מעוררי מחלוקות
קטגוריה:וידאו קליפים שבוימו על ידי סופי מולר
קטגוריה:שירי פאנק (Funk) אמריקאיים
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת קולומביה רקורדס
1906 בספורט

## [[מרוץ אופני כביש|אופניים]]
* בטור דה פראנס מנצח רנה פוטיה ()

## [[טניס]]
### המנצחות בתחרויות הגראנד סלאם
* אליפות צרפת הפתוחה - קייט גילו  ()
* אליפות וימבלדון -  דורותי דאגלס צ'יימברס ()
* אליפות ארצות הברית הפתוחה - הלן הומנס ()

### המנצחים בתחרויות ה[[גראנד סלאם (טניס)|גראנד סלאם]]
* אליפות אוסטרליה הפתוחה - אנתוני וילדינג ()
* אליפות צרפת הפתוחה - מוריס ז'רמה ()
* אליפות וימבלדון - לורנס דוהרטי ()
* אליפות ארצות הברית הפתוחה - ויליאם קלוטיה ()

### [[גביע דייוויס]]

נבחרת בריטניה () זכתה בגביע לאחר ניצחון 0:5 על נבחרת ארצות הברית ().

## כדורגל
### כדורגל לפי מדינות

#### [[כדורגל באיטליה|איטליה]]
*סרייה א' - מילאן זוכה באליפות.

#### [[כדורגל באנגליה|אנגליה]]
* פרמייר ליג - ליברפול זוכה באליפות.
* הגביע האנגלי - אברטון זוכה בגביע האנגלי.

#### [[כדורגל בארגנטינה|ארגנטינה]]
* ליגת העל הארגנטינאית - "אלומני" מבואנוס איירס זוכה באליפות

#### [[כדורגל בברזיל|ברזיל]]
בשל גודלה של ברזיל, אליפויות נערכו על בסיס אזורי.
* אליפות סאו פאולו בכדורגל - "גרמניה" זוכה באליפות
* אליפות ריו דה ז'ניירו בכדורגל - פלומיננסה זכה באליפות

#### [[כדורגל בגרמניה|גרמניה]]
* בונדסליגה - ו.פ.ב. לייפציג זוכה באליפות.

#### [[כדורגל בספרד|ספרד]]
* גביע המלך הספרדי - ריאל מדריד זוכה בגביע.

### קבוצות שנוסדו
#### אירופה
* דפורטיבו לה קורוניה - 
* ספורטינג ליסבון - 
* טורינו - 
* ויסלה קרקוב - 
* קרקוביה קרקוב - 
* מ.פ.ק. רוז'ומברוק - 
* אוניון ברלין - 
* שטרסבורג - 

#### ישראל
* מכבי תל אביב

## [[מרוץ מכוניות]]
* לראשונה נערכו מרוצי מרוצי הגרנד פרי למכוניות. המרוץ התקיים בצרפת וניצח בו פרנק זייס מהונגריה שנהג במכונית מתוצרת רנו.

## קישורים חיצוניים

קטגוריה:1906 בספורט
בורנטורן

**בוּרנטורן** (בהולנדית: **Boerentoren**) המוכר גם בשמו הרשמי **מגדל KBC**, הוא גורד שחקים הממוקם ברחוב סכוּנמארקט 35, אנטוורפן, בלגיה. הבניין מתנשא לגובה של 112.5 מטרים והוא בעל 26 קומות. בזכות כך הוא הבניין השני בגובהו בעיר, אחרי קתדרלת אנטוורפן. הוא תוכנן בידי האדריכל, יאן ואן הוּנאקר (Jan Van Hoenacker), בסגנון אר דקו ונבנה בין השנים 1932-1929.

## היסטוריה
הבניין נבנה במקור לגובה של 87.5 מטרים והיה גורד השחקים הגבוה באירופה עד שנת 1940, בה נפתח לציבור מגדל מרטיני תרזה בג'נובה, איטליה. בשנת 1954 הותקנה על גגו אנטנה, שהגביה אותו לגובה כולל של 112.5 מטרים. בזכות כך, היה גורד השחקים הגבוה בבלגיה עד שנת 1967. בשנת 1976 נבנו על גגו קומות בגובה של 8.3 מטרים שהביאו את הבניין לגובה כולל של 95.8 מטרים (ללא האנטנה).

## ראו גם
* גורדי שחקים מוקדמים

## קישורים חיצוניים

* VRT News site
* Tower Building in Antwerp
* מגדל KBC באתר Phorio

## הערות שוליים

קטגוריה:אנטוורפן: מבנים
ישיבת נתיבות אביעזר

**ישיבת נתיבות אביעזר** (לשעבר **ישיבת נתיבות חכמה** המכונה על שם ראש הישיבה- **ישיבת וולפסון**) היא ישיבה חרדית ליטאית בשכונת בית וגן בירושלים, בראשות הרב דניאל וולפסון והרב ברוך יחיאל נויבירט.

## תולדות הישיבה
הישיבה נוסדה לקראת זמן אלול ה'תשס"ח, קיץ 2008, על ידי הרב יהושע ישעיה נויבירט, מחבר הספר שמירת שבת כהלכתה וראש ישיבת חכמת שלמה יחד עם הרב דניאל וולפסון ששימש עד אז כר"מ בישיבתו של הרב נויבירט.

השיעור הראשון כלל 60 בחורים צעירים שנכנסו לשנתם הראשונה בישיבה ועוד 40 בחורים מבוגרים שהצטרפו כקיבוץ. נכון לשנת תשפו לומדים בה למעלה מ1,200 בחורים.

עם פטירתו של הרב נויבירט בשנת תשע"ג, מונה בנו הרב ברוך יחיאל נויבירט כממשיך דרכו בראשות ובהנהלת הישיבה.

הישיבה נחשבת לאחת מהישיבות המובילות באיכותן בציבור החרדי ליטאי.

הישיבה שכנה תחילה ברחוב ברגמן בשכונת בית וגן בירושלים, ובשנת תשע"ז (2016) עברה הישיבה לקמפוס הישיבה התיכונית קריית נוער באותה שכונה.
בתחילת זמן אלול תשפ״ב נבנה עבור הישיבה משכן קבע בקמפוס, הכולל בית מדרש עם כ-1,200 מקומות, 8 חדרי שיעורים, משרדים, וחדר ר"מים. כמו כן נבנה אוצר ספרים, והותקנו בו עמדות מחשב, בחלקם ישנה גישה לאוצר החכמה ופרויקט השו"ת. מבנה בית המדרש תוכנן על ידי האדריכל אהרן אסטרייכר.

לאחר פטירתו של הרב אביעזר וולפסון, אביו של ראש הישיבה, נקראת הישיבה באופן רשמי "נתיבות אביעזר" על שמו.

## צוות הישיבה
ראשי הישיבה ומייסדיה היו הרב יהושע ישעיה נויבירט והרב דניאל וולפסון. לאחר פטירתו של הרב נויבירט בתשע"ג מונה במקומו בנו, הרב ברוך נויבירט, שכיהן עד אז כמנהל הישיבה וכר"מ בישיבת פני שמואל. מנהלה הרוחני הוא הרב מתתיהו שטרן שהחליף את הרב זאב פריינד.

### הר"מים
שיעור א' - הרב חנוך לודמיר (לשעבר ראש חבורה בישיבת מיר תחת הנהגתו של רבי רפאל שמואלביץ), הרב זאב גלוסקינוס (המשמש כדיין בביה"ד של הרב יהודה סילמן), והרב בצלאל קרויז המשמש בזמן חורף כר"מ ובזמן קיץ כמשיב בקיבוץ ומחליף אותו בזמן זה הרב מרדכי פוירשטיין המשמש בזמן חורף כמשיב.

שיעור ב' - הרב משה זאב איתן (חתנו של הרב אליקים גצל פשקס), הרב משה לנדא (ראש ישיבת היכל אברהם ורב שכונה בקריית יערים ואחיו של הרב ישראל לנדא ראש ישיבת היכל יצחק) המשמש גם כבעל התפילה המרכזי בישיבה בימים נוראים והרב אהרן שפריי (לשעבר ר"מ בישבת היכל יצחק-לנדא) המשמש בזמן חורף כר"מ ובזמן קיץ כמשיב לבני ועד רביעי ומחליף אותו בזמן זה הרב נתן צבי שמואלביץ (נכדו של הרב חיים שמואלביץ ובנו של הרב רפאל שמואלביץ) המשמש בזמן חורף כמשיב.

לבני הקיבוץ משמש כראש קיבוץ הרב נתן רוטמן (אחיו הגדול של חבר הכנסת שמחה רוטמן, ידוע גם בקרבתו לקהילת זילברמן) שבנוסף לכך מוסר ועדים בהגות ומחשבה.

מלבדם מכהנים בישיבה עוד למעלה מעשרים וחמשה רבנים אשר מכהנים כנושאים ונותנים (משיבים) וכצוות השגחה בישיבה.

עד לזמן קיץ תשפ"ג כיהן כר"מ בישיבה הרב אלעזר מאירוביץ' רב שכונת רמה ג' בבית שמש, אשר עבר לשמש כראש ישיבת נתיבות חיים (מאירוביץ') אשר פתח יחד עם הרב ישראל מאיר דרוק. ועד לזמן קיץ תשפ"ד כיהן בישיבה כראש קיבוץ הרב יצחק וולדומירסקי (לשעבר ראש ישיבת תורת יחיאל) שעבר לכהן כראש ישיבה ברומניה.

עד פטירתם, כיהנו בישיבה הרב אברהם ישעיהו הבר ראש ארגון מתנת חיים, כנושא ונותן (משיב), והרב דוד ברונר כמשגיח ויועץ.

## קישורים חיצוניים
* 
* ישיבת נתיבות אביעזר באתר כיכר השבת
* ישיבת נתיבות חכמה - וולפסון, באתר בחדרי חרדים
* נתיבות חכמה, באתר יד מאיר

## הערות שוליים

קטגוריה:בית וגן: מוסדות חינוך
נתיבות חכמה
נתיבות חכמה
נתיבות חכמה
קריית החינוך אמי"ת המר רחובות

**קריית החינוך אמי"ת המר בנים רחובות**, על שם שר החינוך לשעבר זבולון המר, היא תיכון שש שנתי לבנים ברחובות. היא הוקמה בשנת 1971 כחטיבת ביניים.
בעבר התיכון היה מעורב בנים ובנות.

בשנת 2014 הוקמה במסגרת התיכון מכינה קדם-צבאית טכנולוגית לתלמידים בכיתות י"ג–י"ד. בשנת 2022, מנהל קריית החינוך הוא הרב אליחי דדי.

בבית הספר לומדים כ-800 תלמידים, רובם בוגרי בתי ספר ממלכתיים דתיים ברחובות ובסביבותיה.

## פרויקטים
קריית החינוך אמי"ת המר מפעילה מספר פרויקטים:
* **חדר עוז ותמורה** – חדר סביבת עבודה למורים.
* **מרכז עוצמה** – שיעורים פרטניים לפי מקצועות לימוד, שמתקיימים במסגרת מצומצמת.
* **מיל"ת** – תגבור לימודי במקצועות הליבה – אנגלית, מתמטיקה ומקצועות רבי־מלל (לשון, הבעה, עברית והיסטוריה) – לתלמידי שכבת ז-ט. התוכנית מופעלת על ידי מורי בית הספר שלושה ימים בשבוע, בהמשך ליום הלימודים.
## קישורים חיצוניים
* 

* 
* 

קטגוריה:בתי ספר תיכוניים בישראל
קטגוריה:מכינות קדם-צבאיות
קטגוריה:רחובות: חינוך
קטגוריה:אמי"ת
טייגה (ראפר)

**מייקל ריי סטיבנסון** (באנגלית: **Michael Ray Stevenson**; נולד ב-19 בנובמבר 1989), המוכר בשם הבמה **טייגה** (**Tyga** - ראשי תיבות של Thank You God Always; תודה לך אלוהים תמיד), הוא ראפר, זמר-יוצר ושחקן אמריקאי.

## ביוגרפיה
סטיבנסון נולד בקליפורניה, ארצות הברית. הוא ממוצא אפרו-ג'מייקני (אביו) ווייטנאמי (אימו). בילדותו, האזין לראפרים כמו אמינם, ליל ויין ואחרים. סטיבנסון סיפר שמקור כינויו "**טייגה**" מאמו, שכביכול כינתה אותו "טייגר וודס".

## קריירת מוזיקה
### 2008-2010: אלבום הבכורה

ב-10 ביוני 2008, הוציא טייגה את אלבומו הראשון, "No Introduction" מחברת "דיקיידאנס רקורדס", והוא היה האלבום העצמאי הראשון שלו. אחד השירים מהאלבום "Diamond Life" היה בשימוש במשחקים "Need For Speed: Undercover" ו"Madden NFL 09". באותן שנים גם הוציא מספר מיקסטייפים. מיקסטייפ הבכורה שלו, "Young On Probation" צבר מספיק תשומת לב כדי לחתום על חוזה הקלטות עם "יאנג מאני". הוא גם הוציא את "Fan of a Fan" עם הזמר כריס בראון והמפיקים DJ Ill ו־DJ Rockstar. השיר "Deuces" יצא לאור כשיר הראשון במיקסטייפ והגיע למקום ה-14 במצעד הבילבורד הוט-100 עד ה-26 באוגוסט 2010.

### 2011-2012: אלבום שני

האלבום "Careless World: Rise of the Last King" היה אלבום הסטודיו השני של סטיבנסון. האלבום יצא לאור ב-21 בפברואר 2012 מחברת "יאנג מאני" ו"קאש מאני" ו"Universal Republic Records", ובו שירים כמו "Far Away", Still Got It", "Rack City", Faded" ועוד.

### 2012-2013: אלבום שלישי

האלבום השלישי, "Hotel California" יצא ב-9 באפריל 2013, הסינגל הראשון מתוכו, "Dope", היה בשיתוף בולט של הראפר ריק רוס, ועוד שירים כמו "Show You", "For the Road" ועוד בשיתופם של הזמרים ריק רוס, פיוצ'ר, כריס בראון, גיים ווויז קאליפה.

האלבום צבר כ-54,000 עותקים בארצות הברית בשבוע הראשון. לפני יציאת הסינגל הראשון טייגה הוציא מיקסטייפ של 9 שירים שנקרא "187" שיצא לאור ב-30 בנובמבר 2012. טייגה גם הוציא מיקסטייפ שני של "Fan of a Fan" עם הזמר כריס בראון.

### 2013-הווה: אלבום רביעי
ב-27 באוגוסט 2013 טייגה הוציא סינגל עם DJ Mustard שנקרא "Throw It Up". הוא גם הודיע שהוא עובד על שני מיקסטייפים נוספים, "Black Thought 3" ו"Well Done 4".
האלבום נעשה בשיתוף האמנים כריס בראון, דרייק, ג'סטין ביבר וקניה וסט.

## קולנוע וטלוויזיה
בשנת 2015 שיחק בסרט הנעורים "Dope". בשנת 2016 הופיע בתפקיד אורח בסרט "המספרה 3" לצד אייס קיוב וניקי מינאז'.
בשנת 2018, השתתף בשיר "Kream", של איגי אזליה. השיר נכלל בהמיני-אלבום, Surviving the Summer.
בשנת 2019 החל לשחק בעונתה השלישית של סדרת האימה "צעקה" ברשת VH1, בדמותו של ג'מאל "ג'יי" אליוט, אחיו החורג של דיון, ויש לו נאמנות גבוהה כלפיו.

בשנת 2021 השתתף בעונה השישית של הזמר במסכה ארצות הברית בתור "הדלמטי" והודח לאחר הופעתו הראשונה.

## חיים אישיים
בין השנים 2011 - 2014, היה בזוגיות עם הזמרת בלאק צ'יינה. ב-16 באוקטובר 2012, נולד להם בן. בין השנים 2015 - 2017, היה בזוגיות עם הדוגמנית קיילי ג'נר.

בשנת 2023, החל לצאת עם הזמרת אבריל לאבין.

## קישורים חיצוניים

* 

קטגוריה:אמריקאים ילידי קליפורניה
קטגוריה:ראפרים אמריקאים
קטגוריה:זמרים אפרו-אמריקאים
קטגוריה:אמני ריפבליק רקורדס
קטגוריה:אמני יאנג מאני
קטגוריה:אמני קולומביה רקורדס
קטגוריה:אמני קאש מאני רקורדס
קטגוריה:אמריקאים ממוצא ג'מייקני
קטגוריה:אמריקאים ממוצא וייטנאמי
קטגוריה:משתתפי הזמר במסכה (תוכנית טלוויזיה אמריקאית)
קטגוריה:יוצרי תוכן דיגיטלי ב-OnlyFans
קטגוריה:אמריקאים שנולדו ב-1989
אלויזי ארליך

**אָלוֹיְזִי "אלכס" ארליך** (בפולנית: **Alojzy Ehrlich**; 1914 – 7 בדצמבר 1992) היה שחקן טניס שולחן יהודי-פולני וניצול שואה, 3 פעמים סגן אלוף העולם ביחידים (פראג 1936, באדן 1937 וקהיר 1939). היה ידוע בכינוי "מלך הנוכלים".

## ביוגרפיה
ארליך נולד בשנת 1914 בכפר בוקאווסק, בשטחה של האימפריה האוסטרו-הונגרית שכעבור שנים ספורות נכלל בתחומי המדינה הפולנית. בצעירותו עבר לעיר לבוב והחל לשחק במועדון הספורט היהודי "חשמונאי". ב-1933 זכתה קבוצת טניס השולחן של המועדון באליפות פולין, ומהר מאוד הפך ארליך לטניסאי השולחן הטוב במדינה. שנה לאחר מכן ייצג ארליך את פולין ביחד עם שחקן "חשמונאי" נוסף, ולדיסלאב לובנהרץ, במשחק בינלאומי נגד גרמניה. במשחק עצמו ניצחו הפולנים 7:2, והצמד ארליך ולובנהרץ החלו לייצג את פולין בטורנירים הבינלאומיים.

ב-1934 דורג ארליך במקום השמיני ברשימת עשרת הספורטאים הפופולריים בפולין, בסקר שנערך על ידי העיתונות הפולנית. שנה לאחר מכן הגיע ארליך עד לחצי גמר אליפות העולם וזכה במדליית ארד. בשנים 1936, 1937 ו-1939 סיים כסגן אלוף העולם, והוא אחד מארבעה טניסאי שולחן שהגיעו שלוש פעמים לגמר, אך מעולם לא זכו בתואר. בטורניר של 1936 קבעו ארליך ויריבו פרקש פנט יהודי-רומני, שיא עולם באורך של נקודת מערכה. הנקודה ארכה כשעתיים ו-12 דקות, ולאחר 70 דקות התוצאה הייתה עדיין 0-0. במהלך שעתיים אלו, עבר הכדור 12,000 פעמים מעל הרשת, כשבסיומם ניצח ארליך בנקודה זו. בזמן המשחק, נאלץ השופט להתחלף עקב כאבים עזים בצוואר. בשני משחקי הגמר האחרונים הוא הפסיד לריצ'רד ברגמן יהודי-אוסטרי. ארליך, שדיבר שמונה שפות, עבר בתחילת שנות ה-30 לצרפת, אך המשיך לייצג בנאמנות את פולין בטורנירים הבינלאומיים. 

בזמן מלחמת העולם השנייה נתפס ארליך בבורבון ל'ארשמבו שבצרפת, ונשלח לאושוויץ. הוא שהה ארבע שנים באושוויץ, ומשם הועבר למחנה הריכוז דכאו. הוא ניצל ממוות בתאי הגזים, משום שהנאצים כיבדו אותו והכירו בו כאלוף עולם. לאחר המלחמה התיישב בפריז, וחזר לשחק טניס שולחן. למרות זאת, הוא לא יכול היה לייצג את פולין עקב מגוריו במערב, ולכן הכריזה עליו הממשלה הקומוניסטית בפולין כאישיות בלתי רצויה. בין השנים 1952 ל-1963 הוא ייצג את צרפת, והגיע עימה לרבע גמר אליפות העולם ב-1957.

לאחר פרישתו ממשחק פעיל הפך ארליך למאמן, ואף פיתח רובוט המשמש כיריב אימון, אותו הציג ב-1964 במאלמה, שוודיה. לאחר מכן פתח מרכז נופש בריביירה הצרפתית, שכלל בתוכו מספר מתקני אימון לטניס שולחן.

הוא נפטר בבית חולים בפרוור הפריזאי סן-דני ב-7 בדצמבר 1992, בגיל 78.

## קישורים חיצוניים

* 
* 
* רחל דרוק, אלויזי ארליך: האלוף היהודי ששרד את אושוויץ בזכות טניס שולחן, בלוג באתר בית התפוצות, אפריל 2019
* Medalistki i medaliści Indywidualnych Mistrzostw Polski 

## הערות שוליים

קטגוריה:ספורטאים יהודים פולנים
קטגוריה:ספורטאים יהודים צרפתים
קטגוריה:שחקני טניס שולחן יהודים
קטגוריה:שחקני טניס שולחן פולנים
קטגוריה:שחקני טניס שולחן צרפתים
קטגוריה:אסירים במחנה הריכוז אושוויץ
קטגוריה:אסירים במחנה הריכוז דכאו
קטגוריה:ניצולי השואה: צרפת
קטגוריה:ספורטאים יהודים בשואה
קטגוריה:פולנים שנולדו ב-1914
קטגוריה:פולנים שנפטרו ב-1992
קטגוריה:צרפתים שנפטרו ב-1992
הפנטזיה של ג'קי צ'אן

**הפנטזיה של ג'קי צ'אן** (באנגלית: **Jackie Chan's Fantasia**) היא סדרת אנימציה אמריקאית יפנית המתמקדת בהרפתקאותיו הבדיוניות של כוכב סרטי הפעולה ג'קי צ'אן. הסדרה שודרה במקור בערוץ  מ-9 בספטמבר 2010 ועד 8 ביולי 2011.

בסוף כל פרק ג'קי צ'אן האמיתי מופיע ונותן מסרים.

חשובים עד לפרק הבא.

## תקציר העלילה
היה היה פעם דרקון גדול שהגן על האנושות בכדור הארץ. אחרי מותו, גופו התפזר לשבעה חלקי אוצרות בשבעה מקומות שונים.
אנשים בכל העולם חיפשו אחר האוצרות הללו כדי להפוך אותם לכלי נשק קטלניים. ג'קי צ'אן וחבורתו יוצאים למשימה להגן על האוצרות ועל שלום כדור הארץ.

## דמויות ראשיות
* **ג'קי צ'אן** - הוא הדמות הראשית של הסדרה, מתמחה בלחימה.
* **ניקול** - חברתו של ג'קי, יודעת להשתמש במחשב נייד.
* **בונזי** - ילד צעיר אשר בהופעתו הראשונה תקף את ג'קי ברובוט שדומה לו, נכדו של דוקטור וונג.
* **ג'יידי** - רובוט שיכול לשנות את צורתו לכל דבר.
* **ארל הקטן** - תוכי אשר משגע את ג'קי בדיבורים שלו.
* **דוקטור וונג** - סבו של בונזי, מדען שממציא המצאות טובות ומתקדמות.
* **ג'י פה** - ילד יפני ומפונק אשר הצטרף לחבורתו של ג'קי צ'אן, אביו מתעלל בו וקובע עליו פקודות.
* **מו יו** - ביתו של המלך זואו, נסיכה יפנית אשר הייתה בתחילה מרושעת, אבל בסוף היא הצטרפה לחבורתו של ג'קי צ'אן לאחר שג'קי ניצח אותה בקרב.

## הדמויות הרעות
* **אורבר**- הנבל הראשי בסדרה, הבוס של דוקטור בלק, רוצה לגנוב את האוצרות הקדושים כדי להפעיל את המכשיר שלו.
* **דוקטור בלק**- היה פעם שותף של וונג עד שרב איתו והפך לעוזר של אורבר.
* **החייל הבלתי מנוצח**- מפקד חיילי הנינג'ה אשר עשוי מיהלום, התפרק ומת בפרק 3.
* **צבא הפלא (ליצן החשמל, האיש הבלתי נראה, מר פלוץ, וג'יה בה)**- ארבעה גברים מוטאנטים אשר נישלחו בפיקודו של אורבר לטפל בג'קי וחבריו ולחטוף את דוקטור וונג.
* **הגנרלים (גנרל יו-יו, גנרל היפנוזה, וגנרל סוניק)**- שלושה גנרלים מוטאנטים אשר נשכרו על ידי אורבר כדי להצטרף לג'יה בה.
* **דה ג'י**- נסיכה שגרושה על ידי המלך זואו לארמון הקר, וכך היא נהייתה מכוערת, דוקטור וונג בלק ואורבר תיקנו אותה והפכו אותה ליפה, עכשיו בעזרת אורבר היא מתחזת לאימה החורגת של מו יו.
* **המלך זואו**- אביה החד הורי של מו יו, רוצה לחסל את ג'קי בשיתוף פעולה עם אורבר ובלק.
* **המדריך הדגול וון**- משרתו הזקן והחכם של המלך זואו.

## דמויות משניות
* **המרקיס היבו**- אביו החד הורי של ג'י פה, עושה לג'י פה תעלולים כדי שיציית לו, עשה לפי פקודת המלך זואו כדי להרעיל את ג'קי ולהשליך אותו לכלא, אך הוא נהפך לטוב שג'קי ריפא והביס אותו.
* **ליי פו**- יועצו של המרקיס היבו, הופיע כדי להראות לג'קי את הממלכה של ג'י פה.
* **מר צ'אי**- ידידו של דוקטור וונג, הופיע בפרק 4 כדי להראות לג'קי איפה מסתתרת החרב העתיקה.
* **צל**- שחקן כדורסל אשר נשכר על ידי זואו כדי להביס את ג'קי, בסוף מתגלה שג'קי היה איתו בניצחון הכדורסל אך לא הסכים ללמד אותו שיעורי לחימה ולכן הפך לאיובו, אבל בסוף לאחר שהציל את ג'קי מנפילה הוא חזר להיות טוב.
* **דן**- אחיו התאום של ג'י פה.
* **גיאנג זיה**- דיג עני שגר עם אשתו המרוגזת, ג'קי וחבריו הוזמנו לביתו כדי ללמד את ג'י פה אמנויות לחימה.
* **נזה**- בנו השלישי של הגנרל לי ג'ינג, מפונק ואנוכי (כי הוריו לא נתנו לו כסף) בסוף הוא מתחרט על מעשיו ומתחיל לאהוב מאוד את אביו.
* **לי ג'ינג**- אבא של נזה אינקה ובימו, מכר את השיער והשן שלו תמורת כסף לבנו נזה.
## קישורים חיצוניים

קטגוריה:KidZ: תוכניות רכש
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנת 2010
פרדיננד אייזנשטיין

**פרדיננד גוטהולד מקס אייזנשטיין** נקרא לעיתים **פרדיננד אייזנשטיין** או **גוטהולד אייזנשטיין** (גרמנית: ** Ferdinand Gotthold Max Eisenstein**) (16 באפריל 1823 - 11 באוקטובר 1852) היה מתמטיקאי גרמני. נודע בעיקר בזכות קריטריון אייזנשטיין ובזכות תרומותיו בתחומי תורת המספרים ואנליזה מתמטית. בדומה לאווריסט גלואה ונילס הנריק אבל, מת אייזנשטיין לפני גיל 30.

## ביוגרפיה
אייזנשטיין נולד ב-16 באפריל 1823 בברלין, פרוסיה ליוהאן אייזנשטיין והלן פולק. אביו היה חייל יהודי בצבא. לאייזנשטיין היו אח ואחות, שמתו מדלקת קרום המוח בגיל צעיר. בגיל 14 התקבל אייזנשטיין לגימנסיה של פרידריך ווילהלם בברלין, שם מוריו גילו את כישרונו למתמטיקה. בגיל 17 החל ללמוד באוניברסיטה של ברלין, ונהפך לתלמידו של יוהאן פטר גוסטב לז'ן דיריכלה. בשנת 1842 נסע עם אימו לאנגליה לחפש את אביו, שם פגש את ויליאם רואן המילטון שעודד אותו להמשיך ולהשקיע במתמטיקה. לאחר שנה חזר לברלין וסיים את לימודיו באותה שנה. בשנת 1844 הציג את מאמרו הראשון לאקדמיה בברלין, והמשיך וכתב יותר מ-23 מאמרים באותה שנה בנושאים בתורת המספרים ומשפט ההדדיות הריבועית. באותה שנה פגש את אלכסנדר פון הומבולדט וקרל פרידריך גאוס, שהפכו לתומכיו הגדולים של אייזנשטיין. בשנת 1847 החל אייזנשטיין ללמד באוניברסיטת ברלין, ולימד תלמידים רבים, ביניהם ברנהרד רימן. ב-19 במרץ 1848 נאסר אייזנשטיין על ידי הצבא הפרוסי על ביצוע פעילות מחתרתית, אך למרות זאת המשיך לפרסם מאמרים בתחום תורת המספרים. ב-11 באוקטובר 1852 מת אייזנשטיין משחפת בגיל 29.

### תרומות עיקריות
אייזנשטיין התמחה בתורת המספרים ובאנליזה מתמטית, והיה מגדולי חוקרי תורת המספרים בדורו. הישגו הגדול ביותר בתורת המספרים היה הוכחת חוקי ההדדיות מסדר שלישי ורביעי (Cubic and Quartic Reciprocity), שני משפטים שהוכחתם הניחה יסודות רעיוניים כיצד להכליל את חוקי ההדדיות. אייזנשטיין גם חקר את קבוצת המספרים המרוכבים הנקראת על שמו, חוג השלמים של אייזנשטיין. הוא גם תרם לתחום האלגברה המופשטת בכך שפיתח את אידיאל אייזנשטיין, סכומי אייזנשטיין וקריטריון אייזנשטיין. על פי קריטריון אייזנשטיין, אפשר לבדוק איזה פולינום בעל מקדמים שלמים הוא אי פריק מעל חוג השלמים \ \mathbb{Z}(לפי הלמה של גאוס, פולינום כזה הוא גם אי פריק מעל שדה המספרים הרציונליים \ \mathbb{Q}). אייזנשטיין גם תרם לתחום החשבון האינפיניטסימלי בפיתוח טורי אייזנשטיין המשמשים בתחום האנליזה המרוכבת.

## ראו גם
*אווריסט גלואה
*נילס הנריק אבל

## קישורים חיצוניים

* ביוגרפיה של אייזנשטיין
* על עבודתו של אייזנשטיין
* 

קטגוריה:מתמטיקאים גרמנים
קטגוריה:גרמנים שנולדו ב-1823
קטגוריה:גרמנים שנפטרו ב-1852
קטגוריה:גרמנים שנפטרו משחפת
קטגוריה:חוקרי תורת המספרים
GoTravel

**GoTravel** הוא אתר אינטרנט ישראלי העוסק במידע בתחום תיירות ומסלולי טיול בעולם וכן בגאוגרפיה והיסטוריה של האזורים השונים.

## היסטוריה ונתוני פעילות
האתר הוקם בשנת 2007 על ידי חמישה שותפים, ומ-2012 מנוהל על ידי כרמית וייס שהייתה בקבוצת המייסדים. וייס היא גם הבעלים והעורכת הראשית.

לאתר כ-250,000 כניסות בממוצע בחודש לפי מדד אלכסה בישראל והוא ממוקם במקום השני בישראל בתחומו, לאחר אתר למטייל.

לאתר 60 אלף מנויים ברישום ללא עלות ולהם מופץ מגזין חודשי מקוון ומוצע פורום מומחים לו 50 משיבים, כולם מתחום התיירות.

## קישורים חיצוניים
* 

## הערות שוליים

קטגוריה:אתרי אינטרנט ישראליים
ליברלנד

**ליברלנד**, או **הרפובליקה החופשית של ליברלנד** (בצ'כית: **Svobodná republika Liberland**) היא מדינה לכאורה במזרח אירופה, אשר עצמאותה הוכרזה ב-13 באפריל 2015 על ידי ויט ידליצ'קה. היא הוקמה על אזור של כ-7 קמ"ר בגדה המערבית של נהר הדנובה בין קרואטיה וסרביה, בשיתוף גבול יבשתי עם סרביה. מאז מלחמות יוגוסלביה, כמה שטחים על הגבול מהווים מוקד למחלוקות, כגון האי של ווקובר; עם זאת, אזור זה (הידוע גם בשם גורנייה סיגה) נותר ללא דורש.

ידליצ'קה הוא חבר במפלגת האזרחים החופשיים הצ'כית, אשר מבססת את ערכיה על הליברליזם הקלסי, על אידאולוגיה זו הוא ביסס את חוקת ליברלנד. הוא טוען שקיבל תגובות חיוביות ליוזמה, בעיקר ממפלגתו שלו ובנוסף לכך גם מחלק מחברי המפלגה הדמוקרטית ומפלגת הפיראטים צ'כית.

## הכרה
אף מדינה אינה מכירה בליברלנד. השטח הוא בפועל תחת שליטה של קרואטיה, אשר מונעת גישה אליו מאנשים הקשורים לליברלנד וטוענים לריבונות עליו. ויט ידליצ'קה, נשיא ליברלנד, טוען שלא סרביה, קרואטיה או כל מדינה אחרת טוענת ריבונות בשטח ולכן היא שטח הפקר (טרה נוליוס). הגבול מוגדר בהתאם לשתי טענות גבול, קרואטית וסרבית, ואינו מתערב בריבונותה של מדינה אחרת. ידליצ'קה הודיע כי הצהרה דיפלומטית רשמית תישלח בעתיד לקרואטיה ולסרביה, ומאוחר יותר לכל המדינות האחרות, עם בקשה רשמית להכרה בינלאומית.

לטענת הנשיא באוגוסט 2017, עד מועד זה נרשמו כ-450 אלף אנשים לקבלת אזרחות.

## חוקה
לפי הצהרותיו של ויט ידליצ'קה ולפי אתר האינטרנט של ליברלנד, המדינה דוגלת במוטו "חיה ותן לחיות" ובחופש אישי וכלכלי לתושביה. מטרת המקימים היא לאפשר לאנשים ישרים לשגשג ללא דיכוי של ממשלות המטילות מגבלות ומיסים בלתי נחוצים. המקימים מתכננים לפרסם חוקה וקובץ חוקים, וכן להקים ממשלה שתכלול 10–20 חברים שייבחרו באופן דמוקרטי תוך שימוש בהצבעה אלקטרונית, כמו גם ליישם אלמנטים של דמוקרטיה ישירה. בנוסף, קיימת תוכנית להשיק מטבע מבוזר כדוגמת ביטקוין.

## קישורים חיצוניים

* 

* 
* 
* 
* , בעיתון האינדיפנדנט, 18 באפריל 2016 
* 

## הערות שוליים

קטגוריה:מדינות לכאורה
קטגוריה:דנובה
קטגוריה:טריטוריות נייטרליות
גביע דייוויס 2009

**[[גביע דייוויס]] 2009** הייתה התחרות ה-98 במניין מאז ייסוד התחרות.

לתחרות נרשמו מעל ל-100 נבחרות. התחרות נערכה בחסות חברת BNP פריבה.

מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (בית אירופה/אפריקה, בית אמריקה ובית איסה/אוקיאניה). הבתים האזוריים חולקו לתת-בית עליון ו-3 תתי-בית תחתונים תוך הסדרת העברות בינם. הקבוצות החזקות של הבתים האזוריים (4 מבית אירופה/אפריקה, 2 מבית אמריקה ו-2 מבית אסיה/אוקיאניה) קיבלו זכות להתמודד נגד 8 קבוצות של הבית העליון על העלייה לבית העליון.

המשחק על התואר התקיים בין נבחרת ספרד לבין נבחרת צ'כיה בברצלונה. הוא הסתיים עם התוצאה 0:5 לטובת ספרד. בכך הם זכו בגביע בפעם השנייה ברציפות ובפעם הרביעית בסך הכל.

## משחקי הבית העליון

### משחק הגמר

### העברות לקראת משחקי 2010
בעקבות המשחקים בין 8 נבחרות שהפסידו בשלב המוקדמות של הבית העליון לבין הקבוצות שעלו מהבתים האזוריים:

* צ'ילה, צרפת, סרביה, שווייץ ושוודיה נותרו בבית העליון
* בלגיה, הודו, הולנד עלו לבית העליון
* אוסטריה, הולנד, ורומניה ירדו לבתים האזוריים

## ישראל בגביע דייוויס
בתחרות שנת 2009, נבחרת ישראל שיחקה בבית העליון. במשחקה הראשון היא שובצה נגד נבחרת שוודיה.
 

בעקבות הניצחון נבחרת ישראל עלתה למשחק נגד נבחרת רוסיה.

לאחר ניצחון זה נבחרת ישראל לראשונה בתולדותיה עלתה למשחק חצי הגמר נגד נבחרת ספרד.

## קישורים חיצוניים

* אתר התחרות

קטגוריה:תחרויות טניס ב-2009
2009
2009
2009
2009
2009
2009
2009
2009
2009
2009
חרמש מוטורי

ממוזער|שימוש בחרמש מוטורי
**חרמש ממונע** (**מוטורי** בלועזית) הוא שם כללי למספר כלי עבודה דומים המשמשים למטרות גינון וחקלאות. תפקידם הכללי של כלים אלו הוא גיזום מדשאות, עשבים שוטים ושיחים, וכן עיצוב שיחים.

החרמש המוטורי הוא פיתוח מאוחר של החרמש; לרוב הוא ממונע על ידי מנוע חשמלי או מנוע בנזין בעל צילינדר אחד. כלים אלו מורכבים ממוט ארוך אליו מחובר בצד אחד מנוע ובצד השני להב מסתובב או מסור נע. על המוט יש ידית אחיזה אחת, ובצמוד למנוע ישנה ידית נוספת; על ידי אחיזת ידיות אלו ניתן להשתמש בכלי.

החרמש המוטורי הנפוץ יותר הוא בעל להב מסתובב עשוי כבל ניילון קשיח, שמפאת המהירות הגבוהה בה הוא מסתובב עם הפעלת הכלי - הוא קוצץ עשבים שוטים, דשא ושיחים קטנים אותם לא ניתן לקצוץ עם מכסחת דשא בגלל שהם נמצאים בצמוד למדרכות, אבנים או מכשולים אחרים.

חרמש מוטורי בעל מסור נע משמש לגיזום שיחים וענפים קטנים, בעיקר לצורך עיצוב. 

בעבר החרמשים המוטוריים היו כלים יקרים ששימשו בעיקר בעלי מקצוע. כיום כלים אלו זולים יותר, וניתנים גם לשימוש ביתי בבתים פרטיים.

## קישורים חיצוניים

* תחרות גיזום בין חרמש מוטורי לחרמש מסורתי: 

קטגוריה:כלים חקלאיים
קטגוריה:גינון: כלים ואביזרים
קנל (סרט)

**קנל** (פולנית: Kanał) הוא סרט מלחמה פולני משנת 1957, בבימויו של אנדז'יי ויידה. היה זה סרט הקולנוע הראשון שהופק אודות מרד ורשה בשנת 1944. הסרט, המצולם בשחור ולבן ודובר פולנית, מתאר את קורותיה של קבוצת אנשי הארמייה קריובה, הנמלטת מפני הגרמנים במהלך המרד דרך מערכת מנהרות הביוב של העיר ורשה.

התסריט לסרט נכתב על ידי יז'י סטפן סטווינסקי (Jerzy Stefan Stawiński), שלחם בשורות הארמייה קריובה ושהה במצולות הביוב של ורשה במהלך המרד. היה זה הסרט השני בטרילוגיית סרטי מלחמה שביים ויידה. קדם לו הסרט "דור" ולאחריו הופק הסרט "פנינים ואפר".

הסרט שוחרר להפצה במדינות המערב לאחר תום שלטונו הסטליניסטי בפולין של בולסלאב ביירוט. הוא נחשב כנטול מסרים קומוניסטיים גלויים כגון אלו שהופיעו ב"דור", הסרט שקדם לו בטרילוגיה של ויידה.

הסרט זכה בפרס מיוחד מטעם חבר השופטים בפסטיבל קאן 1957.

## קישורים חיצוניים

*"קנל" באתר Criterion
*"קנל" באתר FilmPolski (בפולנית)

קטגוריה:ערכים שבהם תבנית בריטניקה אינה מתאימה
קטגוריה:סרטים פולניים
קטגוריה:סרטי מלחמת העולם השנייה
קטגוריה:סרטי 1956
קטגוריה:ורשה במלחמת העולם השנייה
קטגוריה:ארמייה קריובה
ססתיקיים

ה**סַסְתִיקִיִּים** (שם מדעי: Psychidae) הם משפחה של עשים מסדרת הפרפראים, מהקטנות בסדרה זאת עם כ-1,350 מינים בלבד שתוארו בעולם. שבעה מינים ידועים בישראל. שמם בא ממנהג הזחלים לבנות לעצמם כעין תיק מיד עם בקיעתם, על ידי הדבקה באמצעות משי של חומרים מהסביבה כגון חלקי צמחים, גרגרי אדמה או חזזיות.

## תיאור
זחלי הססתיקיים בולטים מאוד בעת תנועתם עם התיק שבנו מיד לאחר הבקיעה. הם נושאים את התיק לכל מקום, ומתכנסים לתוכו כשהם מאוימים. לכל מין צורת תיק אופיינית המקלה את זיהויו. העש הבוגר אינו בולט, ולמשפחה דו-צורתיות זוויגית קיצונית: לנקבה הבוגרת כנפיים ולעיתים גם רגליים וגפי פה חסרות או שרידיות, דבר המקשה על זיהויין. לזכר הבוגר, לעומת זאת, כנפיים מפותחות ומחושים מנוצים, אך גם להם גפי פה לא מפותחים המונעים מהם תזונה, ולכן גם הם וגם הנקבות מתים זמן קצר לאחר ההזדווגות.

כאשר מגיע זמן ההתגלמות מדביק הזחל את התיק לאבן או ענף ומתגלם בתוכו. במרבית המינים אין הנקבה הבוגרת יוצאת מהתיק. הזכר הבוגר יוצא מהגולם ומהתיק, מוצא נקבה בעזרת ריחה, והם מזדווגים כאשר הוא מחדיר אל התיק שלה את בטנו. במינים אלה מטילה הנקבה את הביצים בתוך התיק.

## ססתיקיים בישראל
ידועים שבעה מיני ססתיקיים בישראל. הנפוצים בהם:
* ססתיק מרובע *Amicta quanrangularis*
* ססתיק צהוב *Amictoides lutea*
* ססתיק שחור־חזה *Psyche bruandi*

## לקריאה נוספת
* עזריה אלון (עורך), אנציקלופדיית "החי והצומח של ארץ ישראל", משרד הביטחון – ההוצאה לאור, החברה להגנת הטבע, 1989; כרך 3 - חרקים, הערך "משפחת הססתיקיים", עמ' 260

## קישורים חיצוניים

* 

קטגוריה:בעלי חיים שתוארו ב-1828
קטגוריה:טקסונים שתוארו בידי ז'אן-בטיסט בואדובל

*
מחנה ריכוז ברלין-מרצאן

ממוזער|שמאל|250px|אבן זיכרון, המנציחה את המחנה
**[[מחנה ריכוז]] ברלין-מרצאן** (גרמנית: **Zwangslager Berlin-Marzahn**) היה מחנה שהוקם לצוענים בפרבר הברלינאי מרצאן, על ידי המשטר הנאצי, במטרה להרחיקם מהמשחקים האולימפיים שנערכו בברלין.

ב-16 ביולי 1936, בשעה 4 בבוקר, החלה משטרת ברלין לעצור את כל הצוענים בעיר, כ-600 אנשים, וריכזה אותם בשדה פתוח בברלין המזרחית, בין בית קברות וצינורות ביוב. בהמשך, הוקף השטח בגדר תיל, והאסירים הועבדו בעבודות כפייה במפעלי נשק.

בשנת 1938 נשלחו הגברים הצוענים ממחנה מרצאן למחנה הריכוז זקסנהאוזן. בשנת 1943 נשלחו הנשים והילדים למחנה ההשמדה אושוויץ.

לאחר מלחמת העולם השנייה הוקמה אנדרטה בצורת אבן המנציחה את המחנה.

## קישורים חיצוניים

* רדיפתם של הצוענים בגרמניה לפני המלחמה, 1939-1933, באתר *United States Holocaust Memorial Museum* 

ברלין-מרצאן
קטגוריה:ברלין בתקופת הנאציזם
קטגוריה:גרמניה הנאצית: תעשייה
קטגוריה:השמדת הצוענים במלחמת העולם השנייה